 Ọlọpàá fẹ fi ọrọ wá Bukola Saraki lẹnu wo nítori oun tí adigunjalè márùń sọ Agbẹnusọ àjọ ọlọpaa, Jimoh Moshood, ní ó ṣe pàtàki láti fi ọrọ wá Saraki lẹnu wo nítori ọrọ tí márùń nínú àwọn adigunjalè tí ọwọ ti tẹ sọ tí ó ta bá olóṣélú nàá. Agbẹnusọ fun Saraki, Yusuf Olaniyonu, ní olori ile aṣòfin náà yóó fèsì lórí ẹsùn tí wọn fi kàń tí àkókò bá tó. Moshood ní àwọn márùń náà ni Ayoade Akinnibosun, Ibukunle Ogunleye, Adeola Abraham, Salawudeen Azeez ati Niyi Ogundiran. A gbọ pé ọwọ tẹ gbogbo àwọn afrunrasí tí ó wà ní àhámọ báyìí lẹhìn tí ọlọpàá kọkọ mú afunrasí méjì - Kunle Ogunleye àti Michael Adikwu tí fídíò ilé ìfowópamọsí rí ojú wọn nígbà ìsẹlẹ náà. Afrunrasí méjì - Kunle Ogunleye àti Michael Adikwu tí fídíò ilé ìfowópamọsí rí ojú wọn ni ọwọ kọkọ tẹ Moshood sọ nígbà tí òun bá àwọn oníròyìn sọrọ lórí bí ìwádìí ṣe ń lọ lórí ọrọ nàà, pe afunrasí méjìlélógún ni ọwọ ti tẹ báyìí o. Bẹẹ náà ni ó ṣe àfihàn àwọn ìbọn, ọkọ àti owo tí wọn rí gbà lọwọ àwọn arunrasí náà. Gomina Ipinlẹ Kwara, Abdulfatah Ahmed, wà lára àwọn tí ọrọ ti ta bá lórí ìdigunjalè náà. Méjì lára àwọn olùranlọwọ gómínà náà, Alabi Olalekan àti Yusuf Abdulwahab ni ọ wà ní àhámọ báyìí. Àjọ ọlọpàá orílẹeèdè Naijiria ní àwọn ti fìwé pe Olórí Ilé Aṣòfin Àgbà, Bukola Saraki, láti wá sọ oun tí ó mọ nípa ìdigunjálè Offa, ní Ìpínlẹ Kwara nínú èyí tí àwọn ọlọṣà pa ènìyàn mẹtàlélọgbọn ní Oṣù Kẹrin. : Àjọ ọlọpàá fìwépe Bukola Saraki lórí ìdigunjalè Offa 